Biblioteca Pública Municipal Xosé Neira Vilas

Pasen i escoiten! Pasen i lean!: Día das Letras Galegas
2025-05-21 19:00 - 20:30 UTC
Trátase dunha lectura pública de textos que teñen como fío condutor o Día das Letras Galegas. As sesións están conducidas polo Voluntariado do Concello de Vigo, pero están abertas a todas aquelas persoas que desexen compartir co resto do público as súas lecturas. Prazas Esta actividade é sen inscrición. Entrada libre ata completar aforo.

Día das Letras Galegas. Serán coas Pandereteiras de A Buxaina
2025-05-16 19:30 - 20:30 UTC
Este ano, para celebrar o Día das Letras Galegas —dedicado ás Cantareiras—, desde a biblioteca organizamos un serán moi especial co Grupo de Pandeireteiras A Buxaina. Convidámosvos a todas as persoas a compartir unha tarde de música, baile e tradición. As Pandeireteiras de A Buxaina naceron en 1985 como parte do grupo de baile co mesmo nome. A partir de 1995 comezaron a actuar de maneira independente, levando a nosa música tradicional por diferentes escenarios. Coa dirección de Margó Gaioso Lago, o grupo incorporou novas técnicas vocais e outros instrumentos de percusión tradicional, como o pandeiro ou a pandeira. O seu repertorio baséase na recuperación de pezas aprendidas das persoas maiores nas aldeas, mantendo viva a nosa memoria colectiva. Ao longo da súa traxectoria, A Buxaina recibiu recoñecementos como o primeiro premio no Certame Interritmos ou a súa participación no Festival de la Luz. Unídevos a nós para gozar dunha tarde onde tradición e celebración van da man, homenaxeando ás voces que dan forma á nosa cultura. Prazas Esta actividade é sen inscrición. Entrada libre ata completar aforo.

Club de lectura
2025-05-08 20:00 - 21:30, 2025-05-07 20:00 - 21:30, 2025-04-04 20:00 - 21:30, 2025-04-03 20:00 - 21:30, 2025-04-02 20:00 - 21:30, 2025-03-07 20:00 - 21:30, 2025-03-06 20:00 - 21:30, 2025-03-05 20:00 - 21:30 UTC and 3 more dates
O club de lectura é un grupo de persoas afeccionadas á lectura que se reúne unha vez ao mes na biblioteca para comentar e valorar un libro proporcionado pola propia biblioteca coa axuda dunha coordinadora. O club está concibido para todas aquelas persoas con inquedanzas culturais, ganas de ler e de intercambiar ideas e opinións. Prazas Persoas socias do club

Club de lectura xuvenil
2025-04-26 11:00 - 12:30, 2025-03-22 11:00 - 12:30, 2025-02-22 11:00 - 12:30 UTC
Nesta actividade realizarase o comentario de obras de distintos xéneros literarios nun ambiente distendido, procurando o lado formativo e á vez, lúdico da lectura. Idade Público infantil dende 12 anos. Prazas Aforo limitado. Inscrición A partir do 17 de decembro A inscrición pode facerse de forma presencial na biblioteca, mandando un correo electrónico a bpneiravilas@vigo.org indicando os seus datos (nome e apelidos, idade, enderezo, teléfono e correo electrónico) ou ben a través do teléfono 986 267 759. A actividade é gratuíta e as prazas cóbrense por orde de inscrición.

Contos Dakí: Celso Fernández Sanmartín
2025-04-25 19:30 - 20:30 UTC
Contos Dakí é un ciclo no que nos visitan algúns dos contadores e contadoras de máis renome do panorama galego e internacional para deleitarnos cos seus contos rescatados da tradición oral, pero tamén da cotianidade que nos rodea. Son historias cheas de humor e retranca que de seguro non han deixar indiferentes a todas aquelas persoas que teñan o pracer de escoitalas. Nesta ocasión visítanos o contador Celso Fernández Sanmartín. Prazas Esta actividade é sen inscrición. Entrada libre ata completar aforo.

Día do Libro: Cantos do mar
2025-04-23 19:30 - 20:30 UTC
Celebramos o Día do Libro, o 23 de abril, cunha charla especial sobre o libro Cantos do mar (Morgante, 2024), a primeira antoloxía comentada e traducida ao galego de cantos de traballo e cancións mariñeiras de folk anglosaxón, datadas entre os séculos XVI e XX. Esta obra tamén inclúe a tradución e comentario de tres temas de orixe francófona pola súa relevancia no xénero. Durante a charla, exploraremos a historia das celeumas como parte da música de tradición popular, a súa clasificación e a súa conexión coa música actual. Ademais, posto que as traducións permiten que os temas sexan cantados, a presentación contará con interpretacións en directo dunha selección destas cantigas. Contaremos coa presenza dos autores, Susana Rodríguez Barcia e Bosco Gil de Gárate, que nos guiarán neste percorrido sonoro. Susana é lingüista e profesora na Universidade de Vigo; Bosco e músico, tradutor e poeta. Esta actividade será unha excelente oportunidade para reflexionar sobre a tradición musical e a súa importancia na nosa cultura. Prazas Esta actividade é sen inscrición. Entrada libre ata completar aforo.

Obradoiro de papel: Bestiario animal
2025-04-14 11:00 - 13:00 (Europe/Madrid)
A Biblioteca Municipal organiza un obradoiro lúdico e creativo para as nenas e nenos durante o período vacacional de Semana Santa. Este momento é ideal para fomentar a lectura e a expresión artística, aproveitando que as cativas e os cativos están libres das súas cargas lectivas. O obradoiro titúlase Bestiario animal e consiste nunha actividade de escultura con papel, utilizando unha técnica sinxela e divertida. A partir de materiais reciclados como papel, cinta e pintura, as persoas participantes poderán crear figuras en volume que, aínda que teñen unha temática animal, tamén poderán ser personalizadas ao gusto de cadaquén. A actividade está pensada para estimular a imaxinación e as habilidades das nenas e nenos, promovendo, ao mesmo tempo, o respecto polo medio ambiente a través do uso de material reciclado. Idade Para público xeral dende 10 anos Prazas Inscrición dende o 1 de abril ás 10.30 h

A hora dos contos. Pavís Pavós
2025-04-11 18:00 - 19:00 (Europe/Madrid)
A hora dos contos é un proxecto de animación á lectura no que nos visitan diferentes artistas coas súas maletas cargadas de historias, co fin de fomentar entre o público máis pequeno o gusto polos libros e a lectura. Nesta ocasión visítanos a compañía Pavís Pavós. Idade Público infantil dende 3 anos Prazas Esta actividade é sen inscrición. Entrada libre ata completar aforo.

Encontro con Escritores/as: Javier Peña
2025-04-09 19:30 - 20:30 UTC
Encontro co escritor Javier Peña, creador e condutor do exitoso pódcast Grandes Infelices e autor de Tinta invisible . A súa obra explora as complexas relacións humanas a través das historias de escritores/as e personaxes que se debaten entre a realidade e a ficción, entre a felicidade e a infelicidade. A súa vida e a súa obra están marcadas por unha reflexión constante sobre as contradicións que definen a nosa existencia: desde a autoestima ata o ego, a inseguridade ou o sufrimento. A xornada será unha oportunidade única para coñecer ao autor detrás de libros como Agnes e infelices , onde mestura a súa mirada sobre a condición humana coa súa mestura de realidade e imaxinación. Durante o encontro, Javier Peña compartirá o seu proceso creativo e as claves de súa narrativa, que atrapa ao lector/ a en experiencias deslumbrantes e profundas. Prazas Esta actividade é sen inscrición. Entrada libre ata completar aforo.

Pasen i escoiten! Pasen i lean!: Castelao
2025-03-26 19:00 - 20:30 UTC
Trátase dunha lectura pública de textos que teñen como fío condutor a Xeración Beat. As sesións están conducidas polo Voluntariado do Concello de Vigo, pero están abertas a todas aquelas persoas que desexen compartir co resto do público as súas lecturas. Nesta ocasión sumámonos as celebración do Ano Castelao cunha xornada de lecturas para lembrar a esta gran figura intelectual, política e histórica do nacionalismo galego. Prazas Esta actividade é sen inscrición. Entrada libre ata completar aforo.

Mesa do teatro: Teatro para ler?
2025-03-25 19:00 - 20:00 (Europe/Madrid)
Mesa redonda: “O teatro como espazo de creación” A Biblioteca Neira Vilas de Vigo e Biblioteca-Centro documentación do MARCO convidan a todos os amantes do teatro e da literatura a participar nunha actividade única, organizada en colaboración cos nosos clubs de lectura. Este ano, os clubs lerán en común o libro Los huerfanitos de Santiago Lorenzo, unha obra que nos mergulla no fascinante mundo do teatro. Para complementar esta experiencia lectora, organizamos unha mesa redonda sobre teatro que contará con convidados de excepción: • Paula Carballeira, Premio Nacional de literatura Dramática 2023, actriz e narradora.Compañía Cía.Berrobambán • Fran Núñez, director do Centro Dramático Galego • Xesús Ron, de Chévere, compañía galardoadoa co Premio Nacional de Teatro 2014. • Moderará o encontro Camilo Franco, xornalista e escritor. Nesta mesa redonda propoñemos reflexionar sobre o teatro como xénero literario, explorando temas como a relación entre o texto dramático e a representación escénica, a escaseza de publicacións dos textos teatrais que se representan cada ano, o que provoca a perda dun importante corpus cultural, ou a desconexión entre os premios literarios de teatro e a posibilidade de que as obras galardoadas sexan representadas. Idade Para público adulto Prazas Aforo limitado, ata completar capacidade.

Contos Dakí: Quico Cadaval
2025-03-21 19:30 - 20:30 UTC
Contos Dakí é un ciclo no que nos visitan algúns dos contadores e contadoras de máis renome do panorama galego e internacional para deleitarnos cos seus contos rescatados da tradición oral, pero tamén da cotiandade que nos rodea. Son historias cheas de humor e retranca que de seguro non han deixar indiferentes a todas aquelas persoas que teñan o pracer de escoitalas. Nesta ocasión visítanos o narrador e dramaturgo Quico Cadaval. Prazas Esta actividade é sen inscrición. Entrada libre ata completar aforo.

Día da Poesía. Recital poético de Masha Álvarez
2025-03-20 19:30 - 20:30 UTC
Por mor do Día da Poesía, Masha Álvarez ofrecerá un recital poético na biblioteca Neira Vilas. A autora, gañadora do XV Premio de Poesía Victoriano Taibo, achegaranos a súa obra cargada de vivencias e influencias culturais. Licenciada en Filoloxía Inglesa e profesora de secundaria, Masha compaxina a creación literaria cunha carreira musical no grupo Os Residuos Atractivas. A través dos seus versos, explorará as fronteiras físicas e emocionais que inspiraron os seus textos. Unha cita imperdible coa poesía contemporánea. Prazas Esta actividade é sen inscrición. Entrada libre ata completar aforo.

A hora dos contos. Pablísimo: "Cabicivai"
2025-03-14 18:00 - 19:00 (Europe/Madrid)
A hora dos contos é un proxecto de animación á lectura no que nos visitan diferentes artistas coas súas maletas cargadas de historias, co fin de fomentar entre o público máis pequeno o gusto polos libros e a lectura. CABICIVAI Espectáculo sobre rodas, unha bicicleta, un Kamishibai e tres caixóns dos que pode sair calquera cousa!! Pablísimo é unha compañía especializada en narración oral, teatro de animación á lectura e teatro infantil creada polo actor, dramaturgo e contador de historias Pablo Sánchez. Os seus espectáculos, de pequeno e mediano formato, toman sempre como base a literatura infantil a través de contos clásicos, contemporáneos, e contos de creación propia. Pablísimo leva producidos máis de vinte espectáculos misturando neles monicreques, música en vivo, teatro de sombras, video e narración oral. Cabicivai é o seu novo espectáculo para público familiar Idade Público infantil dende 3 anos Prazas Esta actividade é sen inscrición. Entrada libre ata completar aforo.

Contos Dakí: Bea Campos
2025-02-28 19:30 - 20:30 UTC
Contos Dakí é un ciclo no que nos visitan algúns dos contadores e contadoras de máis renome do panorama galego e internacional para deleitarnos cos seus contos rescatados da tradición oral, pero tamén da cotiandade que nos rodea. Son historias cheas de humor e retranca que de seguro non han deixar indiferentes a todas aquelas persoas que teñan o pracer de escoitalas. Nesta ocasión visítanos a narradora Bea Campos. Prazas Esta actividade é sen inscrición. Entrada libre ata completar aforo.

A hora dos contos: Marta Ortiz. Casa, casiña, casona. Día Internacional da Lingua Materna
2025-02-21 18:00 - 19:00 (Europe/Madrid)
A hora dos contos é un proxecto de animación á lectura no que nos visitan diferentes artistas coas súas maletas cargadas de historias, co fin de fomentar entre o público máis pequeno o gusto polos libros e a lectura. Este mes de febreiro visítannos a contadora Marta Ortiz co espectáculo “Casa, casiña, casona” Pum, pum! Quen é? Quen chama á miña casa, casiña, casona? Imos visitar casas grandes, diminutas, casas que caben na man, casas-zapato, casas de fío, casas-maleta que viaxan polo mundo… Tamén imos coñecer aos seus habitates: animais que falan, obxectos cotiás e máxicos, familias diversas e asombrosas… A casa é o símbolo do colo amoroso que nos acolle nos primeiros anos de vida, o colo que nos arrola, abraza e protexe. A casa é o fogar, o centro do mundo na primeira infancia. E está chea de portas e ventás que se abren ao mundo e que nos convidan a descubrilo. Cada quen ao seu ritmo, levada pola súa propia curiosidade. Un espectáculo para primeira infancia e as súas familias baseado no asombro, a transmisión do amor a través da lingua galega e a palabra, dos primeiros cantos, xogos, cancións de dedos, trabalinguas, arrolos, poemas… que forxan os cimentos da casa que construimos ao longo das nosas vidas. Idade Público infantil dende 3 anos Prazas Esta actividade é sen inscrición. Entrada libre ata completar aforo.

Día da Muller e a Nena na Ciencia: ESCAPE ROOM MULLER E ENXEÑARÍA/STEM
2025-02-14 18:00 - 19:00 (Europe/Madrid)
O 11 de febreiro celébrase o Día da Muller e a Nena na Ciencia e na biblioteca para festexalo organizamos, ademais da mostra do mes, un Escape Room xunto á Escola de Enxeñaría de Minas e Enerxía da Universidade de Vigo. Matilda é unha investigadora que foi galardoada co Premio ao Descubrimento Enerxético do Ano e esta noite ten previsto acudir á cerimonia de entrega de galardóns. Pola mañá, seu xefe convócaa a unha reunión urxente para tratar diversos temas de índole científica. Matilda acode á sala de reunións e escoita como se pasa o pecho da porta. Dende o outro lado, escoita a voz de seu xefe dicir: “ Ilusa Matilda, o recoñecemento levareino eu mentres ti quedas aquí ben pechadiña”. Acaba de ser secuestrada. Para poder liberala teremos que pasar diferentes probas que están agochadas en diferentes puntos da biblioteca. Esta actividade está dirixida a un público xeral polo que poden participar conxuntamente público infantil acompañado dalgún adulto. Idade Para público xeral dende 8 anos Prazas Inscrición dende o 21 de xaneiro ás 10.30h

Contos Dakí: Dani Blanco e Zé Pumar
2025-01-31 19:30 - 20:30 UTC
Contos Dakí é un ciclo no que nos visitan algúns dos contadores e contadoras de máis renome do panorama galego e internacional para deleitarnos cos seus contos rescatados da tradición oral, pero tamén da cotiandade que nos rodea. Son historias cheas de humor e retranca que de seguro non han deixar indiferentes a todas aquelas persoas que teñan o pracer de escoitalas. Nesta ocasión visítanos o contador Dani Blanco acompañado do acordeonista Zé Pumar. De Neira Vilas a Brassens Disque cando unha bolboreta axita as súas ás en Australia, pode provocar un furacán en América. Tamén chamada teoría do caos. A revolución do caos, non chega cunha bolboreta, nace con Neira Vilas, mellor con “Memorias dun neno labrego”, e xa non hai volta atrás, arrástrao todo. Unha revolución que nos vai levar desde Bos Aires ata a caída do muro de Berlín. Esta viaxe vai facer parada en maio do 68, nas barricadas de París, na chegada dos Tamara a sala Olympia, Lacán e ata un boxeador ruso afincado en Cangas sempre acompañados da música de Brassens. Unha banda sonora en francés que nos vai acompañar neste camiño da revolución provocada por “Memorias dun neno labrego”. Sempre en clave de humor. É un espectáculo que se estreou en xullo do 2024 no Festival Atlantica de narración oral. Prazas Esta actividade é sen inscrición. Entrada libre ata completar aforo.
